|  |
| --- |
| **OBRAZAC****sudjelovanja javnosti u internetskom savjetovanju o Nacrtu prijedloga** **Plana rasvjete grada Omiša** |
| **Naziv nacrta odluke ili drugog općeg akta o kojem se provodi savjetovanje** | **Plana rasvjete grada Omiša**  |
| **Naziv gradskog upravnog tijela nadležnog za izradu nacrta**  | Vlastiti pogon grada Omiša |
| **Obrazloženje razloga i ciljeva koji se žele postići donošenjem akta**  | Prema Zakonu o zaštiti od svjetlosnog onečišćenja (NN 14/19) Grad Omiš obvezan je izraditi Plan rasvjete za svoje administrativno područje. U suradnji s Vlastitim pogonom za obavljanje komunalnih djelatnosti Grada Omiša, Regionalna energetska agencija Sjever je izradila navedeni dokument, usklađen sa svim relevantnim zakonima, propisima te s postojećim prostornim planovima. Pravilnikom o zonama rasvijetljenosti, dopuštenim vrijednostima osvjetljenja i načinima upravljanja rasvjetnim sustavima (NN 128/2020) propisana su detaljna pravila o zonama rasvijetljenosti, dopuštenim vrijednostima osvjetljenja i načinima upravljanja rasvjetnim sustavima, dok su sadržaj, format i način dostave plana rasvjete propisani Pravilnikom o sadržaju, formatu i načinu izrade plana rasvjete i akcijskog plana gradnje i/ili rekonstrukcije vanjske rasvjete (NN 22/2023).Svjetlosno onečišćenje je kompleksan problem s ozbiljnim posljedicama na ljudsko zdravlje, ekosustave, energetsku učinkovitost i prometnu sigurnost. Ono se karakterizira promjenom prirodne razine svjetlosti noću, uzrokovanom emisijom umjetne svjetlosti iz različitih izvora poput ulične rasvjete, reklama i industrijskih postrojenja. Takvo onečišćenje ima širok spektar negativnih utjecaja, uključujući poremećaje spavanja i cirkadijanog ritma, prijetnju ekosustavima, nepotrebnu potrošnju energije te povećani rizik od prometnih nesreća. Također, narušava ljepotu noćnog neba, što ima negativne posljedice za astronomsko promatranje i turizam.Plan rasvjete je plan vanjske rasvjete i dekorativne rasvjete koji donose jedinice lokalne samouprave i Grad Zagreb, u skladu s prostornim i urbanističkim planovima, a kojim se određuju zone ugradnje rasvjete i tehnički parametri rasvjete. Obavezni dio plana se sastoji od tekstualnog i grafičkog dijela Plana rasvjete. U kontekstu sve veće urbanizacije, javna rasvjeta postaje ključni element infrastrukture gradova i općina, osiguravajući sigurnost i omogućujući implementaciju modernih tehnoloških rješenja za razvoj pametnih gradova i općina. S obzirom na značajan udio potrošnje električne energije koji otpada na javnu rasvjetu, postoje veliki potencijali za energetske uštede kroz modernizaciju sustava, poput integracije sustava daljinskog upravljanja i nadzora te zamjene starih svjetiljki LED svjetiljkama. Planovi rasvjete, usklađeni s prostornim planovima, ključni su dokumenti za upravljanje vanjskom rasvjetom i promicanje energetske učinkovitosti, kao što to radi Grad Omiš u skladu sa svojim strateškim dokumentima.Prema Pravilniku NN 128/2020, Republika Hrvatska je podijeljena na pet zona rasvijetljenosti, ovisno o aktivnostima i sadržajima u tim područjima. Zona E0 čini 79,92 % ukupne površine Grada Omiša te obuhvaća područja prirodne rasvijetljenosti, gdje vanjska rasvjeta ozbiljno narušava prirodni okoliš, uključujući šumska područja, livade i vodena tijela. Zona E1, područja tamnog krajolika, obuhvaća ruralna i urbana područja s ograničenom noćnom aktivnošću, posebno važna za divlje vrste te čini 12,18 % ukupne površine. Zona E2 čini 7,5 % ukupne površine i obuhvaća područja niske ambijentalne rasvijetljenosti, gdje se vizura ljudi i korisnika prilagođava umjerenom osvjetljenju. Zona E3 čini 0,4 % ukupne površine i odnosi se na područja srednje ambijentalne rasvijetljenosti, gdje je vizura ljudi prilagođena umjerenim do srednje jakim razinama rasvijetljenosti. Primjećuje se kako je najveći udio ukupne površine u zonama E0 i E1, odnosno područja prirodne rasvijetljenosti i tamnog krajolika. Zaključujemo da na administrativnom području Grada Omiša prevladava prirodni okoliš, ruralna područja s ograničenom noćnom aktivnosti te građevine unutar prirodnih područja otvorenog prostora.Rasvijetljenost u svakoj zoni ovisi o namjeni pojedinih površina, uz cilj očuvanja prirodnog okoliša i osiguranja sigurnosti. Vanjska rasvjeta u svakoj zoni prilagođava se razini aktivnosti te treba omogućavati smanjenje intenziteta svjetla radi energetske učinkovitosti i prilagodljivosti okolišu.Glavni cilj projekta rekonstrukcije bio je modernizirati javnu rasvjetu sukladno minimalnim svjetlotehničkim uvjetima prema normi HRN EN 13201 te ostvariti uštede energije. Postavljena rasvjetna tijela su na bazi visokoučinkovite LED tehnologije, a osvijetljenost površina usklađena s traženim tehničkim kriterijima iz norme HRN EN 13201 i Pravilnika o zonama rasvijetljenosti, dopuštenim vrijednostima rasvjetljavanja i načinima upravljanja rasvjetnim sustavima (NN 128/20). Adresabilnim kontrolerom za centralno upravljanje svjetlosnim tokom svjetiljki korištenjem DALI sučelja, omogućuje uspostavu svjetlostaja tijekom noći. Planiran je svjetlostaj u periodu noći između 01:00 do 04:00, a preko web aplikacije moći će se upravljati svjetiljkama, kontrolirati funkcionalnost rasvjetnih tijela te pratiti potrošnja energije sustava javne rasvjete.Mjere zaštite posebno osjetljivih područja od svjetlosnog onečišćenja uključuju sprečavanje nepotrebnih i štetnih emisija svjetlosti u i izvan područja koje je potrebno osvijetliti. Također, uključuju zaštitu noćnog neba, prirodnih vodnih tijela i zaštićenih područja od umjetne rasvjete, uzimajući u obzir zdravstvene, biološke, ekonomske, kulturne, pravne, sigurnosne, astronomske i druge uvjete i potrebe. Mjere zaštite od svjetlosnog onečišćenja ne smiju ugroziti okoliš, kvalitetu života sadašnjih i budućih generacija te moraju biti usklađene s propisima o zaštiti na radu i zaštiti zdravlja ljudi.Predložene smjernice za razvoj sustava javne rasvjete imaju za cilj smanjenje potrošnje energije uz održavanje ili poboljšanje kvalitete rasvjete. Kriteriji uključuju zadovoljavanje svjetlotehničkih uvjeta, povećanje energetske učinkovitosti te usklađenost s propisima o zaštiti od svjetlosnog onečišćenja. Smjernice obuhvaćaju sustavno gospodarenje energijom, integraciju infrastrukture i korištenje obnovljivih izvora energije. Integracija infrastrukture javne rasvjete omogućuje korištenje rasvjete za punionice električnih automobila, nadzorne kamere i druge svrhe, čime se smanjuju investicijski troškovi. Predlaže se i provođenje energetskih pregleda svakih pet godina radi detaljnih smjernica za ostvarenje energetskih ušteda. Dosljednost temperature boje svjetla također se promiče radi smanjenja umora i poboljšanja kvalitete rasvjete.U skladu s lokalnim i regionalnim planovima te strateškim dokumentima, Grad Omiš je istaknuo važnost povećanja energetske učinkovitosti kroz modernizaciju dijela sustava javne rasvjete, dok istovremeno stavlja naglasak na održivi razvoj Grada. Planom rasvjete Grada Omiša nastavlja se dosadašnja politika usmjerena prema ekonomskom i infrastrukturnom napretku Grada. |
| **Razdoblje internetskog savjetovanja*****(19. ožujka. – 18. travnja 2025.)*** |
| Ime i prezime osobe odnosno naziv predstavnika zainteresirane javnosti koja daje svoje primjedbe i prijedloge na predloženi nacrt |  |
| Interes, odnosno kategorija i brojnost korisnika koje predstavljate |  |
| Načelne primjedbe i prijedlozi na predloženi nacrt akta s obrazloženjem |  |
| Primjedbe i prijedlozi na pojedine članke nacrta prijedloga akta s obrazloženjem |  |
| Ime i prezime osobe (ili osoba) koja je sastavljala primjedbe i prijedloge ili osobe koja predstavlja zainteresiranu javnost, e-mail ili drugi podaci za kontakt |  |
| Datum dostavljanja |  |

**Važna napomena:**

**Popunjeni obrazac dostaviti na adresu elektroničke pošte: grad@omis.hr**

**zaključno do 18. travnja 2025.**

**Po završetku savjetovanja, sve pristigle primjedbe/prijedlozi biti će javno dostupni na internetskoj stranici Grada Omiša. Ukoliko ne želite da Vaši osobni podaci (ime i prezime) budu javno objavljeni, molimo da to jasno istaknete pri slanju obrasca.**

**Anonimni, uvredljivi i irelevantni komentari neće se objaviti.**